Luksemburgas amerikāņu militārā kapsēta

Luksemburgas amerikāņu militārā kapsēta un memoriāls ir Otrā pasaules kara amerikāņu militārā kapsēta, kas atrodas Hammas rajonā, Luksemburgas pilsētā Luksemburgā. Kapsēta, kurā apglabāti 5074 amerikāņu karavīri, aizņem 20,4 ha lielu platību, tā tika iesvētīta 1960. gadā. To pārvalda Amerikas Kaujas pieminekļu komisija. Vēsture Kapsētu 1944. gada 29. decembrī izveidoja ASV Trešās armijas 609. štāba rota — laikā, kad sabiedroto spēki 1944./1945. gada ziemā apturēja Vācijas spēku uzsākto Ardēnu ofensīvu. Šajā laikā ģenerāļa Džordža Patona galvenā štāba mītne bija izvietota Luksemburgas pilsētā. Jau pēc kara beigām, 1945. gada decembrī, Džordžs Patons cieta nāvējošā ceļa negadījumā un tika apglabāts šajā kapsētā, pievienojoties saviem ASV Trešās armijas karavīriem. Saskaņā ar ASV un Luksemburgas līgumu, kas tika parakstīts 1951. gadā, ASV valdībai tika piešķirta kapsētas zeme uz visiem laikiem bez maksas. Kapsētas izkārtojums 5076 kapakmeņi ir novietoti deviņos zāles laukumos, ko apzīmē ar burtiem A līdz I. Zemes gabalus atdala divas piemiņas kapellas un divi šķērsvirziena celiņi. Uz kapu laukuma novietoti divi karogu masti. Starp karoga mastiem atrodas slavenā ģenerāļa Džordža Patona kaps. Divdesmit divi apbedījumi atrodas blakus esošajos kapos. 50. gados oriģinālās koka kapu zīmes tika aizstātas ar kapakmeņiem no balta Lasas marmora. Jaunie kapakmeņi tika cementēti uz betona sijām, kas stiepjas vairāk nekā sešas jūdzes zem kapu laukumu zāliena līmeņa. Netālu no kapsētas ieejas atrodas balta akmens kapliča, kas atrodas uz plašas apaļas platformas, ko ieskauj koki. Tā ir izrotāta ar bronzas un akmens skulptūrām, vitrāžu logu ar piecu galveno šajā reģionā darbojošos ASV Armiju zīmotnēm un mozaīkas griestiem. Ievērojami apbedījumi Ierindnieks Viljams Makgī (1923–1945 †), Goda medaļas saņēmējs Lansings Makvikārs (1895–1945), Bronzas Zvaigznes medaļas un Izcilā dienesta krusta ieguvējs Džordžs Patons (1885–1945), ASV ģenerālis Seržants Dejs Tērners (1921–1945 †), Goda medaļas saņēmējs Seržants Vorens Maks (1922–1945 †), E rotas loceklis, 506. kājnieku pulka 101. gaisa desanta divīzija, attēlots miniseriālā "Band of Brothers" Pirmās klases ierindnieks Džons Džulians (1924-1945 †), E rotas loceklis, 506. kājnieku pulka 101. gaisa desanta divīzija, attēlots miniseriālā "Band of Brothers" Ierindnieks Patriks Nīls (1926-1945 †), E kompānijas loceklis, 506. kājnieku pulka 101. gaisa desanta divīzija, attēlots miniseriālā "Band of Brothers" Pirmās klases ierindnieks Alekss Penkala (1924-1945 †), E rotas loceklis, 506. kājnieku pulka 101. gaisa desanta divīzija, attēlots miniseriālā "Band of Brothers" Pirmās klases ierindnieks Kenets Vebs, (1920-1945 †), E rotas loceklis, 101. gaisa desanta divīzija, attēlots miniseriālā "Band of Brothers" Galerija Audiovizuālās norādes Patton's Grave & the Heroes of the Luxembourg Cemetery | History Traveler Episode 427 Atsauces Literatūra Michael Sledge. Soldier Dead: How We Recover, Identify, Bury, and Honor Our Military Fallen. New York : Columbia University Press, 2005. 206–07, 210. lpp. ISBN 978-0231509374. OCLC 60527603. Ārējās saites Amerikas Kaujas pieminekļu komisijas tīmekļa vietnē Website with photos of the Luxembourg American Cemetery and information on some of the soldiers buried there Find a grave.com